**MEDĪBU TIESĪBU NOMAS LĪGUMS Nr.\_\_\_\_\_\_**

Rīgā, *Datums skatāms laika zīmogā*

**SIA “Rīgas meži”,** vienotais reģistrācijas Nr.40003982628, kuru pamatojoties uz statūtiem un 20.06.2023. pilnvaru Nr.SRM-23-20-pv, pārstāv tās valdes priekšsēdētāja Anita Skudra, turpmāk tekstā saukta Iznomātājs, no vienas puses, un

**\_\_\_\_\_\_\_\_\_\_\_\_ “\_\_\_\_\_\_\_\_\_”,** vienotais reģistrācijas Nr.\_\_\_\_\_\_\_\_\_\_\_\_\_\_\_, kuru saskaņā ar \_\_\_\_\_\_\_\_\_ pārstāv tās \_\_\_\_\_\_\_\_\_, turpmāk tekstā saukts - Nomnieks, no otras puses, abi kopā un katrs atsevišķi turpmāk tekstā saukti Puses, bez viltus, maldības un spaidiem, ievērojot SIA “Rīgas meži” \_\_\_\_\_\_\_\_\_ Medību tiesību nomas komisijas \_\_.\_\_\_.2024. lēmumu Nr. \_\_, prot.\_\_), noslēdz šādu līgumu (turpmāk - “Līgums”):

**1. LĪGUMA PRIEKŠMETS**

* 1. Iznomātājs nodod Nomniekam atlīdzības lietošanā (iznomā) medību tiesības kopā **5 093,58 ha** platībā (turpmāk tekstā – medību platības), kas ir noteiktas Līguma 2.pielikumā (nekustamie īpašumi, kadastra numuri, kadastra apzīmējumi un platības) un medību platību shēmu 1. pielikumā, kas ar šī Līguma parakstīšanu kļūst par neatņemamu tā sastāvdaļu.
	2. Līguma izpildes laikā netiek ierobežota Iznomātāja jebkāda veida darbība, kas saistīta ar meža apsaimniekošanu iznomāto medību tiesību mežu platībās.
	3. Līguma izpildes laikā Puses apņemas ievērot Latvijas Republika spēkā esošos medību un mežsaimniecību regulējošos tiesību aktus.
1. **NOMAS MAKSA UN CITI MAKSĀJUMI, TO SAMAKSAS KĀRTĪBA**
	1. Medību tiesību nomas maksa ir \_\_\_ EUR/ 1ha, kas kopā sastāda \_\_\_ EUR medību sezonā (medību sezona – no 1. aprīļa līdz 31. martam). Nomas maksa tiek aplikta ar pievienotās vērtības nodokli normatīvajos aktos noteiktajā apmērā.
	2. Nomas maksas maksājumus Nomnieks veic ar pārskaitījumu uz šajā Līgumā norādīto Iznomātāja bankas kontu līdz attiecīgā gada 1. aprīlim, pamatojoties uz Iznomātāja piestādīto rēķinu.
	3. Puses nosaka, ka savstarpējiem norēķiniem sagatavotie rēķini, kas nosūtīti elektroniski no Iznomātāja e-pasta adreses: rigasmezi@rigasmezi.lv uz Nomnieka e-pasta adresi: \_\_\_\_\_\_\_\_\_\_\_\_, uzskatāmi par saņemtiem ar nosūtīšanas dienu un tiks uzskatīti par derīgiem un apmaksājami arī, ja nav parakstīti ar drošuelektronisko parakstu.
	4. Nomas maksas kavējuma gadījumā Iznomātājs ir tiesīgs prasīt no Nomnieka līgumsodu 0,1 % apmērā par katru kavējuma dienu, bet ne vairāk kā 10% no nesamaksātās summas. Visi Nomnieka maksājumi vispirms tiek ieskaitīti līgumsoda un tikai pēc tam pamatparāda dzēšanai.
	5. Sabiedrība vienpusējā kārtā ir tiesīga 1 (vienu) reizi gadā palielināt medību tiesību nomas līgumā noteikto nomas maksu par inflācijas koeficientu (inflācijas koeficientu nosaka saskaņā ar Latvijas Republikas Centrālās statistikas pārvaldes datiem).
2. **IZNOMĀTĀJA TIESĪBAS UN PIENĀKUMI**
	1. Iznomātājam ir pienākums:
		1. Nodot Nomniekam Medību tiesības Līguma 1.1.punktā norādītajās Medību platībās;
	2. Iznomātājam ir tiesības:
		1. veikt Medību platību apskati jebkurā laikā un pieprasīt Nomniekam ievērot Latvijas Republikas normatīvo aktu prasības, valsts un pašvaldības iestāžu lēmumus, ugunsdrošības un citu kompetentu iestāžu prasības, kā arī šī Līguma noteikumus attiecībā uz Medību platību lietošanu;
		2. prasīt Nomniekam nekavējoties novērst tā darbības vai bezdarbības dēļ radīto Līguma nosacījuma pārkāpumu sekas un atlīdzināt radītos zaudējumus;
		3. pieprasīt no Nomnieka kompensāciju par soda sankcijām, ja tādas Iznomātājam piemērotas sakarā ar Nomnieka darbību Medību platībās;
		4. apturēt Nomnieka darbību Medību platībās, ja Nomnieks to dara tādā veidā, kas ir pretrunā šī Līguma noteikumiem vai neizpilda šajā Līgumā noteiktos pienākumus;
		5. Kontrolēt Medību platību stāvokli un pieprasīt no Nomnieka to interesējošo informāciju un paskaidrojumus par Nomnieka darbību;
		6. Prasīt, lai Nomnieks novērš šī Līguma noteikumu, Medību likuma un citu tiesību aktu pārkāpumus, kas radušies Nomnieka darbības vai bezdarbības rezultātā;
		7. Bez saskaņošanas ar Nomnieku medību platībās izveidot rekreācijas teritorijas. Par jaunām rekreācijas teritorijām nomnieks tiks informēts rakstiski.
		8. Bez saskaņošanas ar Nomnieku dot atļauju trešajām pusēm rīkot dažāda veida publiskos un rekreācijas pasākumus, sporta sacensības, zemessardzes un nacionālo bruņoto spēku mācības, un citus pasākumus. Nomnieks par pasākumu norises vietu un laiku tiek informēts rakstiski.
		9. Ja attiecīgajā pašvaldībā (Jūrmala, Rīga) ir spēkā esoši saistošie noteikumi par medībām pilsētu teritorijās, ar atsevišķu vienošanos, iekļaut Sabiedrības īpašumā vai apsaimniekošanā nodotās platības nomas līgumā, ar nolūku risināt sanitāros un epizootiju jautājumus, ja rodas tāda nepieciešamība. Medību tiesību nomas maksa par šīm teritorijām var tikt nepiemērota.
		10. Citas šajā Līgumā un LR normatīvajos aktos noteiktas tiesības.
3. **NOMNIEKA TIESĪBAS UN PIENĀKUMI.**
	1. Nomnieka pienākumi:
		1. Ievērot Latvijas Republikas tiesību aktus medību un meža platību uzturēšanas un aizsardzības jomā, uzturoties mežā un Medību teritorijās ievērot ugunsdrošības, sanitāros, meža apsardzības, aizsardzības un apsaimniekošanas, kā arī apkārtējās vides aizsardzības pasākumus;
		2. izmantot Medību platības vienīgi šajā līgumā paredzētajiem mērķiem, ievērojot Latvijas Republikas normatīvos aktus;
		3. Nekavējoties apturēt vai pārtraukt savu darbību Medību teritorijā, ja to pieprasījusi attiecīga kompetenta valsts/pašvaldības institūcija;
		4. savlaicīgi maksāt nomas maksu;
		5. atbildēt par savas (t.sk., pilnvaroto personu, darbinieku un apakšnomnieku) darbības vai bezdarbības rezultātā Medību platībā Iznomātājam nodarītajiem zaudējumiem, atlīdzināt tos, kā arī novērst Medību platībām (t.sk. uz tā esošajam mežam) radītos bojājumus;
		6. nepieļaut auglīgās augsnes virskārtas iznīcināšanu vai tās kvalitātes pasliktināšanos;
		7. nodrošināt ugunsdrošības noteikumu ievērošanu saskaņā ar Latvijas Republikā spēkā esošajiem ugunsdrošību reglamentējošiem tiesību aktiem iznomātajā platībā, kā arī tai pieguļošajā teritorijā;
		8. Organizēt medību saimniecību atbilstoši tiesību aktos izvirzītajām prasībām, tai skaitā veikt meža dzīvnieku piebarošanu un uzturēt lietošanas kārtībā medību platībās esošo infrastruktūru;
		9. Bez saskaņojuma ar Iznomātāju nenodot Medību tiesības apakšnomā citām fiziskām vai juridiskām personām;
		10. Pēc Iznomātāja un kompetentu valsts iestāžu pieprasījuma sniegt informāciju par stāvokli Medību platībās;
		11. Tiesību aktos noteiktajā kārtībā ar medībām saistītās darbības saskaņot ar LR Valsts meža dienestu;
		12. Nekavējoties apturēt vai pārtraukt savu darbību Medību teritorijās, ja to pieprasījusi attiecīga kompetenta valsts/pašvaldību institūcija;
		13. Veikt bebru medīšanu vai to darbības ierobežošanu tādā apmērā, lai bebru darbība neradītu būtiskus zaudējumus mežsaimniecībai un lauksaimniecībai;
		14. Veikt preventīvos pasākumus, lai maksimāli novērstu medījamo dzīvnieku iespējas nodarīt zaudējumus mežsaimniecībai un lauksaimniecībai;
		15. Pēc informācijas saņemšanas no Iznomātāja par meža dzīvnieku izraisītajiem postījumiem, nekavējoties veikt pasākumus turpmāku postījumu novēršanai un informēt par tiem Iznomātāju, Iznomātāja paziņojumā norādītajā termiņā;
		16. Konstatējot meža dzīvnieku izraisītus postījumus, nekavējoties informēt par tiem Iznomātāju, kā arī informēt par pasākumiem, kas tiek veikti turpmāko postījumu novēršanai;
		17. Ievērot Iznomātāja rakstiskus norādījumus par mežaudžu aizsardzību pret meža dzīvnieku postījumiem;
		18. Pirms medību infrastruktūras objektu, tajā skaitā piebarošanas vietu (barotavu), medību torņu, luktu, “vārnu kāju” u.c. ierīkošanas vai izvietošanas, to paredzētās atrašanās vietas rakstiski saskaņot ar Iznomātāju.
		19. Pēc iznomātāja rakstiska pieprasījuma veikt medību infrastruktūras objektu pārvietošanu vai likvidēšanu Iznomātāja noteiktajā termiņā.
	2. Nomnieka tiesības:
		1. Šajā Līgumā noteiktajā kārtībā netraucēti izmantot medību tiesības Medību teritorijās;
		2. Prasīt Iznomātājam novērst tā pieļautos šī Līguma noteikumu pārkāpumus;
4. LĪGUMA TERMIŅŠ, LĪGUMA GROZĪJUMI UN IZBEIGŠANA**.**
	1. Līgums stājās spēkā ar tā parakstīšanas brīdi un darbojas 10 medību sezonas. Medību platības, kuras nav Sabiedrības īpašumā esošas teritorijas, medību tiesības tiek iznomātas uz termiņu, kas nepārsniedz nekustamo īpašumu pārvaldīšanas un apsaimniekošanas līgumu termiņu (šīs platības atsevišķi atspoguļotas 3.pielikumā – RDL platību shēma).
	2. Atbilstoši instrukcijas “Medību tiesību iznomāšanas kārtība”, kasapstiprināta ar SIA “Rīgas meži” 17.01.2024. valdes lēmumu (Prot. Nr. 3, lēm. Nr. 4), II sadaļu “Medību tiesību iznomāšanas pamatnoteikumi” 15. punktu, medību platībās, kuras ir Sabiedrības īpašumā, medību tiesību nomas līguma termiņu pēc 10 sezonu notecējuma var pagarināt par vēl 10 medību sezonām, kopēji līgumā nepārsniedzot 30 sezonas, ja izpildīti sekojoši nosacījumi:
		1. Medību kolektīvam nomas līguma laikā nav veidojies nomas maksas parāds;
		2. Medību kolektīvs ir ievērojis visus medību tiesību nomas līgumā noteiktos pienākumus;
		3. Sabiedrības mežniecība, kuras uzraudzībā atrodas attiecīgās medību platības, sniegusi pozitīvu atzinumu par līguma saistību izpildi iepriekšējā nomas līguma periodā;
		4. Sabiedrības par medību jomu atbildīgais speciālists sniedzis pozitīvu atzinumu par līguma saistību izpildi iepriekšējā nomas līguma periodā.
	3. Līgumu var izbeigt pirms termiņa, Pusēm par to vienojoties.
	4. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu.
	5. Iznomātājam ir tiesības vienpusēji atkāpties no Līguma, bez jebkādu zaudējumu atlīdzināšanas Nomniekam, par to rakstiski paziņojot Nomniekam, sekojošos gadījumos:
		1. Ja Nomnieks kavē Līgumā noteikto maksājumu samaksu ilgāk kā 30 (trīsdesmit) dienas;
		2. Ja Nomnieks bez Iznomātāja piekrišanas nodevis medību nomas tiesības apakšnomā citām personām;
		3. Ja Nomnieks pieļāvis vides aizsardzības, ugunsdrošības, sanitāro, meža apsaimniekošanas, apsardzības un aizsardzības vai medību noteikumu pārkāpumus, kas konstatēts ar kontrolējošās institūcijas aktu, lēmumu u.tml. vai tiesas spriedumu;
		4. Nomnieks neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
		5. attiecībā uz Nomnieku (t.sk. tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Nomnieku darbībās, kas saistītas ar filiāli, vai personālsabiedrības biedru, tās valdes vai padomes locekli, patieso labuma guvēju, pārstāvēttiesīgo personu vai prokūristu, ja Nomnieks ir personālsabiedrība) ir piemērotas sankcijas, atbilstoši “Starptautisko un Latvijas Republikas nacionālo sankciju likuma” nosacījumiem;
		6. attiecībā uz Nomnieku, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais;
		7. pēc Līguma noslēgšanas atklājas, ka, iesniedzot piedāvājumu izsolē, Nomnieks ir apzināti sniedzis nepatiesu informāciju, vai Līguma izpildes laikā Nomnieks ir sniedzis nepatiesas vai nepilnīgas ziņas vai apliecinājumus.
	6. Nomniekam ir tiesības vienpusēji atkāpties no Līguma, par to rakstiski paziņojot Iznomātājam, sekojošos gadījumos:
		1. Ja Iznomātājs nepamatoti traucē Nomniekam izmantot medību tiesības šajā Līgumā paredzētajā kārtībā.
	7. Līguma darbībai izbeidzoties Nomnieks viena mēneša laikā nodod Iznomātājam Medību platības un to stāvokli puses fiksē abpusēji parakstītā pieņemšanas - nodošanas aktā.
5. **NEPĀRVARAMA VARA.**
	1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
	2. Par nepārvaramas varas apstākļiem atzīst notikumu, kas atbilst visām šīm pazīmēm:
		1. no kā nav iespējams izvairīties, un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Puses vai tās kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	3. Puse, kurai iestājas Līguma 7.2.punktā minētie apstākļi, par šādu apstākļu iestāšanos ne vēlāk kā 10 (desmit) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 7.3.punktā minētajā termiņā.
	5. Nepārvaramas varas apstākļu pierādīšanas pienākums ir Pusei, kura uz tiem atsaucas.
	6. Ja nepārvaramas varas apstākļu dēļ Līgums nav izpildāms ilgāk par 3 (trim) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes.
6. **KONFIDENCIALITĀTE** **UN PERSONAS DATI**
	1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdi publiski zināma. Konfidencialitātes pienākums nav aprobežots ar Līguma termiņu un ievērojams bez laika ierobežojuma.
	2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai normatīvajos aktos noteiktajā kārtībā ir noteikta kā publiski pieejama.
	3. Puses apliecina, ka Līguma norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
	6. Izpildītājs apņemas neapstrādāt tam uzticētos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
7. **NOBEIGUMA NOTEIKUMI.**
	1. Līgums un jautājumi, kas nav ietverti Līgumā, tiek tulkoti un risināti saskaņā ar Latvijas Republikā spēkā esošo tiesību aktu normām.
	2. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	3. Visi strīdi un domstarpības, kas rodas starp Līguma Pusēm Līguma darbības laikā, tiek risināti savstarpēju sarunu ceļā. Ja Pusēm neizdodas vienoties par strīda vai domstarpības risinājumu pārrunu ceļā, tad jebkurš strīds, domstarpība vai prasība, kas izriet no Līguma, skar to vai tā pārkāpšanu, izbeigšanu, grozīšanu, iztulkošanu vai spēkā esamību vai neesamību, tiks galīgi izšķirts tiesā Latvijas Republikā spēkā esošajos normatīvajos aktos noteiktajā kārtībā.
	4. Līguma izpildei katra no Pusēm nosaka savu pārstāvi ar tiesībām parakstīt Līgumā noteiktos dokumentus, kura pienākums sekot Līguma (t.sk. Līguma summas) izpildei un informēt par tā izpildi gan savu, gan arī otru Pusi. Pārstāvja nomaiņas gadījumā otra Puse tiek nekavējoties par to informēta, nosūtot paziņojumu uz šajā punktā norādīto pārstāvju vai 9.punktā norādītajām e-pasta adresēm.:
		1. Iznomātāja pārstāvis: Meža apsardzības un infrastruktūras nodaļas vadītājs Edgars Leitāns**, tel.+371 20194708**, e-pasts:edgas.leitans@rigasmezi.lv.
		2. Nomnieka pārstāvis: \_\_\_\_\_\_\_\_, tel.nr. \_\_\_\_\_\_\_\_, e-pasts: \_\_\_\_\_\_\_\_\_.
	5. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
	6. Līguma pielikumi:

1. Pielikums – Medību platību shēma;

2. Pielikums – Medību platību saraksts;

3. Pielikums – RDL platību shēma.

1. **PUŠU REKVIZĪTI UN PARAKSTI**

|  |  |
| --- | --- |
| **IZNOMĀTĀJS****SIA „Rīgas meži”**Vienotais reģistrācijas Nr.40003982628PVN maksātāja reģ.Nr.LV40003982628Juridiskā adrese: Ojāra Vācieša ielā 6 k-1, Rīgā, LV-1004Banka: Citadele banka ASKonts: LV15PARX0005508860001Tālrunis: +371 67415710e-pasts: rigasmezi@rigasmezi.lv \_\_\_\_\_\_\_\_\_\_\_\_\_\_\_\_\_  | **NOMNIEKS** |